యాస కవితా సంకలనం

యాస కవితా సంకలనం 2020, సెప్టెంబరు నెలలో జాతీయ స్థాయిలో వచ్చిన తెలంగాణ కవిత్వ సంకలన పుస్తకం. తెలంగాణ భాషను, యాసను ప్రేమించిన ప్రజాకవి కాళోజి నారాయణరావు 106 వ జయంతిని పురస్కరించుకొని తీసుకువచ్చారు. తెలంగాణ ప్రాంతీయ భాషా చైతన్యాన్ని,సామాన్య జన భాష గొప్పదనాన్ని ఆవిష్కరించే బృహత్తర లక్ష్యంతో నల్లగొండ జిల్లా, నుండి శీలం భద్రయ్య ప్రధాన సంపాదకులుగా వందనా పబ్లికేషన్స్ ప్రచురించిన ఈ కవితా సంకలనంలో 84 మంది యాసకవులు రాసిన కవిత్వాలు ఉన్నాయి. ఇది జాతీయ కవితా సంకలనం. తెలంగాణ, ఆంధ్రప్రదేశ్, తమిళనాడు, కర్నాటక, డిల్లీ రాష్ట్రాల నుండి తెలుగు కవులు పాల్గొని తమ భాషలోని యాస మాధుర్యాన్ని తెలియజేశారు.

వివరాలు
తెలంగాణ చారిత్రక కథారచయిత కవి శీలం భద్రయ్య సంపాదకత్వంలో వెలువడిన ఈ పుస్తకానికి చిట్టిప్రోలు శ్రీనివాస్ ముఖచిత్రం అందించగా, తెలంగాణ సాహిత్య అకాడమి తొలి అధ్యక్షులు నందిని సిధారెడ్డి 'కవుల సహజ శ్వాస యాస' అని తెలంగాణ భాష యాస ప్రత్యేకతల్ని వివరిస్తూ ముందుమాట రాశాడు. యాస కవితా సంకలనంలో తెలంగాణ సాంస్కృతిక చైతన్యాన్ని తెలియజెప్పే కవితలు, తెలుగు యాస, భాష గొప్పదనాన్ని వర్ణించే కవితలు, కాళోజి ప్రత్యేకతను చాటిచెప్పే కవితలు, తెలంగాణ సహజ స్వేచ్చా రమణీయతను పరిమళిస్తున్నాయి. మరో ముందుమాటలో 'తెలంగాణ భాషను ఊరేగించిన మనీషి కాళోజి' అని డాక్టర్ ఏనుగు నరసింహరెడ్డి చెప్పారు. ప్రముఖ తెలుగు దళిత కవి వేముల ఎల్లయ్య నవ తెలంగాణ దిన పత్రికకు రాసిన వ్యాసంలో 'తెలంగాణ ఆత్మగౌరవ పతాక, యాస కవిత్వం' అని అభిప్రాయపడ్డారు. అంతేకాకుండా యాస పేరుతో 84 మంది యాస కవులు ఈ కవితా సంకలనంలో రాయడం తెలంగాణ సాహిత్యచరిత్రలో ఇదే తొలిసారి అని చెప్పారు.

కవులు-కవితలు 
తెలంగాణ రాష్ట్ర ఏర్పాటు తర్వాత మొట్టమొదటిసారిగా తెలంగాణ ప్రాంతీయ భాషా చైతన్యాన్ని, తెలంగాణ జీవద్భాష యాస గొప్పదనాన్ని ఈ కవితా సంకలనం ఆవిష్కరించిందని విమర్శకులు అభిప్రాయపడ్డారు.

మూలాలు 

తెలుగు సాహిత్య ప్రక్రియలు
తెలుగు సాహిత్యం
కవిత్వం
కవితా సంకలనాలు